

**H O T Ă R Â R E**

**privind aprobarea amplasamentului și declanșarea procedurii de expropriere a mobilelor proprietate privată, care constituie coridorul de expropriere** **necesar pentru realizarea obiectivului de investiții “VELO APUSENI - Amenajare trasee cicloturistice în zona munții Apuseni, pe zona Județelor Bihor, Cluj și Alba - lot Județul Cluj”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 136 din 21.07.2025 privind aprobarea amplasamentului și declanșarea procedurii de expropriere a imobilelor proprietate privată, care constituie coridorul de expropriere necesar pentru realizarea obiectivului de investiții “VELO APUSENI - Amenajare trasee cicloturistice în zona munții Apuseni, pe zona Județelor Bihor, Cluj și Alba - lot Județul Cluj”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 30665/14.07.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 30669/14.07.2025 şi de Avizul cu nr. 30665 din 24.07.2025 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile:

* art. 2 – 3 și ale art. 80 - 84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu dispozițiile:

* art. 173 alin. (1) lit. b), alin. (3) lit. f) și alin. (5) lit. n), o) și p), art. 286 alin. (1) și alin. (3) și ale art. 287 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1 alin. (1), art. 2 alin. (1) lit. a^1) și alin.(2^1) și ale art. 3 - 7 din Legea privind exproprierea pentru cauză de utilitate publică, necesară realizării unor obiective de interes naţional, judeţean şi local nr. 255/2010, cu modificările şi completările ulterioare;
* art. 1 alin. (2) și alin. (5) - (6), ale art. 4 alin. (2) și alin. (7) și ale art. 5 alin. (2) din Hotărârea Guvernului nr. 53/2011 pentru aprobarea Normelor metodologice de aplicare a <LLNK 12010 255 10 201 0 18>Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se însusește documentația cadastrală întocmită de ing. Voinea Marina – Elena și cuprinsă în **anexa nr. 1** care face parte integrantă din prezenta hotărâre.

**Art. 2.** Se aprobă amplasamentul lucrării de utilitate publică de interes județean “VELO APUSENI - Amenajare trasee cicloturistice în zona munții Apuseni, pe zona Județelor Bihor, Cluj și Alba - lot Județul Cluj”, potrivit planului de amplasament care face parte din documentația cadastrală menționată la art. 1.

**Art. 3.** Se aprobă declanșarea procedurilor de expropriere, pentru cauză de utilitate publică, a imobilelor proprietate privată care constituie coridorul de expropiere, situate pe amplasamentul lucrării de utilitate publică de interes județean “VELO APUSENI - Amenajare trasee cicloturistice în zona munții Apuseni, pe zona Județelor Bihor, Cluj și Alba - lot Județul Cluj”, pe raza Comunei Risca, expropriator fiind Județul Cluj.

**Art. 4.** Se aprobă Lista cuprinzând imobilele proprietate privată supuse exproprierii potrivit art. 3, situate pe raza Comunei Rișca, precum și proprietarii sau deținătorii acestora, cuprinsă în **anexa nr. 2** care face parte integrantă din prezenta hotărâre.

**Art. 5.** Se aprobă efectuarea unui raport de evaluare de către un evaluator autorizat ANEVAR pentru stabilirea sumelor individuale estimate aferente despăgubirii, raport care va fi aprobat ulterior prin hotărâre a Consiliului Județean Cluj. Sumele necesare despăgubirilor se vor aloca de la bugetul Județului Cluj.

**Art. 6.** Se împuterniceşte doamna ing. Voinea Marina – Elena cu înscrierea la Oficiul de Cadastru şi Publicitate Imobiliară – Biroul de Cadastru şi Publicitate Imobiliară Cluj-Napoca a documentaţiei cadastrale prevăzute la art. 1.

**Art. 7.** Cu punerea în aplicare a prevederilor prezentei hotărâri se încredințează președintele Consiliului Județean Cluj, prin Direcția Juridică și Direcția Urbanism și Amenajarea Teritoriului, precum și doamna ing. Voinea Marina – Elena.

**Art. 8.** Prezenta hotărâre se comunică Direcției Juridice; Direcției Urbanism și Amenajarea Teritoriului; doamnei ing. Voinea Marina – Elena; proprietarului imobilelor menționate în anexa nr. 2, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 138 din 24 iulie 2025**

*Prezenta hotărâre a fost adoptată cu 33 voturi “pentru”**, iar trei membri ai Consiliului județean nu au votat, fiind astfel respectate prevederile legale privind majoritatea de voturi necesară.*